《题蔡稚含适适轩二首 其一》
明代·胡应麟

达人委元化，哲士戒迷涂。一枝遂鹪鹩，九万匪所图。

乐志追仲长，潜耀希王符。轩窗仅容膝，结搆临菰蒲。

座右横清琴，相对酒一壶。客来但留酌，往往高阳徒。

俯仰宇宙中，倏若黄公垆。秋色下前山，我醉君但扶。

不见南郭生，嗒然忘故吾。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。